Mass cun Ford Capri Turbo en Nürburgring en 1980
**Richard Jochen Mass** (nado o 30 de setembro de 1946 en Dorfen, Baviera) é un expiloto de carreiras de Alemaña. Participou en 114 grandes premios do Campionato Mundial de Fórmula 1, debutou o 14 de xullo de 1973, no Gran Premio do Reino Unido. Gañou unha carreira o (Gran Premio de España de 1975), non logrou ningunha pole position, logrou 8 podios, e anotou un total de 71 puntos no campionato. Tamén obtivo 32 vitorias no Campionato Mundial de Resistencia, destacando as 24 Horas de Le Mans de 1989 e as 12 Horas de Sebring de 1987, e foi subcampión en 1984, 1985, 1989 e 1990.

Andaina
-------

Mass é quizais máis coñecido pola súa parte de culpa na morte de Gilles Villeneuve. O 8 de maio de 1982, a só 10 minutos para o final da sesión de clasificación para o Gran Premio de Bélxica de 1982 en Zolder, Villeneuve chocou con Mass ao intentar adiantarlle. Os dous entraron á par nunha curva super rápida a esquerda, (Mass diante, detrás Villeneuve) Jochen arrimouse á parte dereita da pista para que Villeneuve pasara. Villeneuve intentaba pasar tamén pola dereita, e os dous coches tocáronse cas rodas, o canadense saíu voando. O coche de Villeneuve caeu ao chan violentamente de morro. O seu asento desprendeuse e botouno do coche, caendo pesadamente entre as barreiras no lado oposto da pista. Mortalmente ferido, a Villeneuve retiráronlle o soporte vital esa noite.

Logo de abandonar a Fórmula Un, Mass tivo un grande éxito nas carreiras, gañando fama internacional coa súa actuación nos campionatos de turismos e resistencia na década de 1980.

En 1972, con Hans-Joachim Stuck pilotando un Ford Capri RS2600 gañaron as 24 Horas de Spa a carreira de resistencia de Bélxica. Ese ano gañou o Campionato Europeo de Turismos.

Mass obtivo o segundo lugar tras Jean-Pierre Jarier nunha carreira de Fórmula Dúas en Nivelles, en xuño de 1973. Terminou segundo na primeira manga e terceiro na segunda. Mass terminou a súa primeira carreira de Fórmula Un no Gran Premio de Alemaña de 1973 en Nürburgring, chegou en sétimo lugar nun Surtees. E logrou unha terceira posición cun McLaren-Ford no Gran Premio do Brasil de 1975 en Interlagos.

Mass gañou o Gran Premio de España de 1975 despois de que o coche do líder, Rolf Stommelen batera contra unha barreira de protección, estalara en chamas, e catapultarase sobre a multitude no Circuíto de Montjuïc. Catro espectadores resultaron mortos e doce feridos. Stommelen sufriu múltiples fracturas e quedou en estado crítico despois do accidente. Mass foi declarado o gañador no seu Texaco McLaren-Ford, cando a carreira foi detida inmediatamente despois do accidente.

Mass deixou de competir con coches de Fórmula Un logo dun accidente con Mauro Baldi no Gran Premio de Francia de 1982 en Paul Ricard. O seu March e o Arrows de Baldi tocáronse a máxima velocidade no final da longa recta de Mistral entrando na curva de Signes, os dous coches voaron fóra da pista a través dunha barreira de contención, golpeando unha barreira de protección de pneumáticos, os obstáculos encontrados conseguiran frear o impulso do coche, que saíu da pista a unha velocidade de 275 km/h aproximadamente, finalmente foi a parar ao revés e no lume, nunha área de espectadores. Sorprendentemente escapouse soamente con queimaduras leves, e Baldi resultou ileso.

Entre as súas moitas vitorias, en 1985 gañou a carreira dos 1.000 km. no Circuíto de Mugello en Italia pilotando un Porsche 962C e en 1987 formando equipo con Bobby Rahal alzouse coa vitoria na carreira das 12 Horas de Sebring de 1987. Mass e Bobby Rahal combináronse para gañar a Champion Spark Plug Grand Prix no Mid-Ohio Sports Car Course, en Lexington, Ohio. Mass gañou a máis prestixiosa carreira de resistencia, as 24 Horas de Le Mans en 1989 pilotando un Sauber Mercedes C9. Foi o segundo triunfo de Mercedes-Benz en Le Mans, a súa vitoria anterior fora en 1952.

Jochen Mass pilota agora os coches históricos do museo Mercedes-Benz. No 2004 participou na Mille Miglia, co Mercedes-Benz 300 SLR orixinal que Stirling Moss levara á vitoria na carreira de 1955. Para recadar diñeiro para a caridade, o asento do pasaxeiro ao seu lado foi poxado ao mellor ofertante.

De 1994 a 1998, retransmitiu tamén as carreiras de Fórmula Un para a cadea alemá RTL .

### Resultados completos na Fórmula Un

(Chave) As carreiras en letra grosa indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1973 | Team Surtees | Surtees TS14A | Cosworth V8 | ARX | BRA | RSA | ESP | BEL | MON | SWE | FRA | RU Ret | NED | ALE 7 | AUT | ITA | CAN | USA Ret |  |  | NC | 0 |
| 1974 | Team Surtees | Surtees TS16 | Cosworth V8 | ARX Ret | BRA 17 | RSA Ret | ESP Ret | BEL Ret | MON NTS | SWE Ret | NED Ret | FRA Ret | RU 14 | ALE Ret |  |  |  |  |  |  | NC | 0 |
| Yardley McLaren | McLaren M23 |  |  |  |  |  |  |  |  |  |  |  | AUT | ITA | CAN 16 | USA 7 |  |  |
| 1975 | Marlboro Team Texaco | McLaren M23 | Cosworth V8 | ARX 14 | BRA 3 | RSA 6 | ESP 1‡ | MON 6 | BEL Ret | SWE Ret | NED Ret | *FRA* 3 | RU 7 | ALE Ret | AUT 4‡ | ITA Ret | USA 3 |  |  |  | 8º | 20 |
| 1976 | Marlboro Team McLaren | McLaren M23 | Cosworth V8 | BRA 6 | RSA 3 | USW 5 | *ESP* Ret | BEL 6 | MON 5 | SWE 11 | FRA 15 | RU Ret | ALE 3 | AUT 7 |  | ITA Ret | CAN 5 | USA 4 | XPN Ret |  | 9º | 19 |
| McLaren M26 |  |  |  |  |  |  |  |  |  |  |  | NED 9 |  |  |  |  |  |
| 1977] | Marlboro Team McLaren | McLaren M23 | Cosworth V8 | ARX Ret | BRA Ret | RSA 5 | USW Ret | ESP 4 | MON 4 | BEL Ret | SWE 2 | FRA 9 |  |  |  |  |  |  |  |  | 6º | 25 |
| McLaren M26 |  |  |  |  |  |  |  |  |  | RU 4 | ALE Ret | AUT 6 | NED Ret | ITA 4 | USA Ret | CAN 3 | XPN Ret |
| 1978 | ATS Racing | ATS HS1 | Cosworth V8 | ARX 11 | BRA 7 | RSA Ret | USW Ret | MON NSC | BEL 11 | ESP 9 | SWE 13 | FRA 13 | RU NC | ALE Ret | AUT NSC | NED NSC | ITA | USA | CAN |  | NC | 0 |
| 1979 | Warsteiner Arrows | Arrows A1 | Cosworth V8 | ARX 8 | BRA 7 | RSA 12 | USW 9 | ESP 8 | BEL Ret | MON 6 |  |  |  |  |  |  |  |  |  |  | 18º | 3 |
| Arrows A2 |  |  |  |  |  |  |  | FRA 15 | RU Ret | ALE 6 | AUT Ret | NED 6 | ITA Ret | CAN NSC | USA NSC |  |  |
| 1980 | Warsteiner Arrows | Arrows A3 | Cosworth V8 | ARXRet | BRA10 | RSA6 | USW7 | BELRet | MON4 | FRA10 | RU13 | ALE8 | AUTNSC | NEDNTS | ITA | CAN11 | USARet |  |  |  | 17º | 4 |
| 1982 | March Grand Prix | March 821 | Cosworth V8 | RSA 12 | BRA8 | USW8 | SMR  | BELRet | MONNSC | DET7 | CAN11 | NEDRet | RU10 | FRARet | ALE | AUT | SUI | ITA | CPL |  | NC | 0 |

Resultados completos en carreiras non de campionato de Fórmula 1
----------------------------------------------------------------

(chave) (carreiras en *italica* indican volta rápida)

| Ano | Equipo | Chasis | Motor | 1 | 2 | 3 |
| --- | --- | --- | --- | --- | --- | --- |
| 1974 | Team Surtees | Surtees TS16 | Cosworth V8 | PRE4 | ROCNTS | INT2 |
| 1975 | Marlboro Team Texaco | McLaren M23 | Cosworth V8 | ROCRet | INT | SUI3 |
| 1978 | ATS Racing | ATS HS1 | Cosworth V8 | INTDNA |  |  |
| 1979 | Warsteiner Arrows | Arrows A1 | Cosworth V8 | ROC4 | DIN |  |
| 1980 | Warsteiner Arrows | Arrows A3 | Cosworth V8 | ESP2 |  |  |

Notas
-----

1. ↑  *FIA Year Book of Automobile Sport 1979*. Patrick Stephens Ltd. white p. 39. ISBN 0-85059-320-4.
2. ↑  *Jarier Wins Easily*, *The Washington Post*, June 11, 1973, Page D3.
3. ↑  *Stewart Captures Prix*, The Washington Post, August 6, 1973, Page D6.
4. ↑  *Pace Victor in Prix As 150,000 Cheer*, *The Washington Post*, January 27, 1975, page D7.
5. ↑  *4 Die, 12 Injured As Race Car Hits Barcelona Crowd*, *Washington Post*, April 28, 1975, page D2.
6. ↑  "Germany's Mass Takes Look At Long Career", *European Stars And Stripes*, Thursday, May 2, 1985, Page 13.
7. ↑  "Auto Racing", *New York Times*, June 8, 1987, Page C9.
8. 1 2  fóronlle adxudicados a metade dos puntos ao non cubrir o 75% da distancia de carreira.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Jochen Mass Modificar a ligazón no Wikidata*** |

### Ligazóns externas

* Páxina oficial de Jochen Mass *(en alemán)*
* Datos estatísticos da carreira na F1 de Jochen Mass *(en alemán)*
* Os éxitos de Jochen Mass con Ford *(en alemán)*

|  |  |
| --- | --- |
| Control de autoridades | 
* Wd: Q57459
* WorldCat
* VIAF: 107119940
* Discogs: 3085360
* GND: 140418253
* ISNI: 0000000077132934
* LCCN: no2019012282
* Munzinger: 01000001765
* DriverDB: jochen-mass
* RacingReference: Jochen\_Mass

 |